Развијена земља
Развијена земља, индустријализована земља или економски развијенија земља, суверена је држава која има развијену економију и напредну технолошку инфраструктуру. Према степену развијености, све земље се сврставају на:
 слаборазвијене;
 средњоразвијене;
 високоразвијене.

Одлике и критеријуми 
Развијене земље одликује висок друштвени производ, велики проценат становништва запосленог у услужним делатностима и индустрији и велики проценат градског становништва (преко 75%). Имају велику потрошњу електричне енергије и калорија по становнику.

Развијене земље имају низак или негативан природни прираштај и дуговечно становништво.

Најчешћи критеријуми за процјену степена економског развија су: бруто домаћи производ (БДП), бруто национални производ (БНП), приходи по становнику, степен индустријализације, износ распрострањености инфраструктуре и општи животни стандард. Критеријуми који се користе и земље које се могу класификовати као развијене, предмет су расправе.

Развијене земље имају постиндустријску економију, што значи да сектор услуга (терцијарни сектор) пружа веће приходе од индустријског сектора.

Земље у развоју 
Развијене земље су супротност земљама у развоју, које се налазе у процесу индустријализације, или неразвијеним земљама које су прединдустријске и готово у потпуности аграрне.

Развијене државе 
Од 2015. године, напредне економије чине 60,8% свјетског БДП заснованог на номиналној вриједности и 42,9% свјетског БДП заснованог на паритету куповне моћи према Међународном монетарном фонду. Године 2015, десет најразвијенијих економија по БДП у номиналном и ПКМ смислу су:
 Сједињене Америчке Државе;
 Јапан;
 Аустралија;
 Италија;
 Јужна Кореја;
 Канада;
 Њемачка;
 Уједињено Краљевство;
 Француска;
 Шпанија.

Референце 

Економска класификација земаља
Хумана географија
Економска географија
Међународни развој